2022年3月25號，葉劉淑儀喺Facebook專頁發布兩則宣稱「霍士新聞踢爆美謊言」嘅帖文，內容轉載佢之前喺《明報》嘅文章，當中宣稱俄羅斯國防部喺3月6號公佈喺烏克蘭境內發現由美國資助嘅生化武器實驗室，又話引述美國《霍士新聞》（Fox News）電視節目主持人卡臣（Tucker Carlson）嘅批評以及美國國務院政治事務國務次卿盧嵐（Victoria Nuland）親口承認，證實呢個說法。